**UNIVERZITET U BEOGRADU**

**FAKULTET ORGANIZACIONIH NAUKA**

**ZAVRŠNI RAD**

**Naslov završnog rada**

|  |  |
| --- | --- |
| **Mentor**  | **Student** |
| **Dr ime i prezime,**Choose an item. | **Ime, prezime i br. indeksa**  |
|  |  |
|  |  |
|  |  |
| **Beograd, 2021. godine** |

*Posveta (po izboru)*

**APSTRAKT**

Apstrakt opisuje ceo rad u desetak rečenica (oko 200 reči). Struktura apstrakta obuhvata 1-3 uvodne rečenice koje opisuju temu rada, odnosno oblast na koju se rad odnosi. Nakon toga sledi jedan rečenica koja opisuje cilј rada. Zatim, jedna do tri rečenice o metodologiji koja je primenjena u radu. Slede jedan do tri rečenice o ključnim rezultatima koji su predstavljeni u radu. Na kraju, jedna do dve rečenice o zaključku rada.

**SADRŽAJ**

[1 Uvod 1](#_Toc86953077)

[2 Smernice za tehničku obradu završnog rada 1](#_Toc86953078)

[2.1 Lista smernica za oblikovanje završnog rada 1](#_Toc86953079)

[2.1.1 Struktura završnog rada 4](#_Toc86953080)

[2.1.2 Plagijarizam 5](#_Toc86953081)

[2.2 Navođenje literature 6](#_Toc86953082)

[3 Pregled literature 6](#_Toc86953083)

[4 Prikaz primera iz prakse 7](#_Toc86953084)

[5 Tehničko rešenje / softver 7](#_Toc86953085)

[6 Zaklјučak 7](#_Toc86953086)

[Literatura 7](#_Toc86953087)

# Uvod

Završni rad predstavlja samostalni rad studenta osnovnih akademskih studija na Fakultetu organizacionih nauka, u kojem proučava, obrađuje i istražuje određenu temu. Tema može biti teorijska ili predstavljati rešenje problema iz prakse. Kod teorijskih tema, rad sadrži pregled odgovarajuće literature i primere iz prakse, koji predstavlјaju primenu obrađenih teorijskih koncepta. Teme koje obuhvataju rešenje problema iz prakse, pored odgovarajućih teorijskih koncepata, obuhvataju prikaz rešenja u skladu sa temom rada.

Pored uvoda u oblast kojoj pripada tema završnog rada, na kraju uvoda, u poslednjem pasusu, potrebno je opisno predstaviti sadržaj rada po poglavlјima. Nakon uvoda slede ostala poglavlјa rada.

# Smernice za tehničku obradu završnog rada

Prilikom oblikovanja rada potrebno je slediti uputstva predstavlјena u ovom dokumentu. Za sve što nije definisano ovim dokumentom student se može konsultovati sa mentorom i/ili članovima Komisije.

## Lista smernica za oblikovanje završnog rada

Preporučeno pismo je ćirilica, a student u odnosu na lične preferencije završni rad može pisati latinicom.

Formatiranje stranica:

* Veličina stranice je A4;
* Margine se postavlјaju na: gornja, donja, desna 2,*5* cm, leva 3,1 cm;
* Numerisati sve stranice završnog rada, počev od prve strane uvoda do poslednje strane rada.

Preporučeni font i veličina slova:

* Pri pisanju rada koristiti font *Times New Roman*, veličine 12,
sa obostranim poravnanjem teksta na stranici i proredom između redova 1,5.
* Prored paragrafa je 12*pt* pre i 6*pt* nakon paragraf;
* Naslove prvog nivoa numerisati prvim nivoom numeracije i pisati svim velikim slovima, font 14, zatamnjeno;
* Naslove drugog nivoa numerisati drugim nivoom numeracije i pisati svim velikim slovima, font 14;
* Naslove trećeg nivoa numerisati trećim nivoom numeracije i pisati malim slovima, font 14.

Tabele, grafikoni i slike:

* Tabele se crtaju sa desnim poravnanjem u odnosu na stranicu; naslov tabele sledi nakon oznake rednog broja tabele (Tabela1. Naslov tabele (referenca ako je preuzeta/prilagođena)) i piše se iznad tabele;
* *Primer:*

Tabela 1: Primeri *Lean Startup* kompanija (Lečić-Cvetković i dr, 2017)

|  |  |  |  |
| --- | --- | --- | --- |
| Kompanija | God. | Opis  | Delatnost |
| *Dropbox* | 2007 | Iterativnim razvojem proizvoda prema želјama korisnika, povećan je broj naloga sa 100.000 na 4.000.000 (Trenutno ima 500 miliona korisnika) | Hosting servis za podatke |
| *Wealthfront* | 2008 | Automatski servis koji pruža savete investitorima u pogledu strategije investiranja (Za godinu dana je ostvarila rast od 450 [%]) | Finansije i berza |
| *Grockit* | 2006 | Onlajn društvena igra za učenje | Obrazovanje |
| *IMVU* | 2004 | Društvena mreža i najveći katalog virtuelnih proizvoda | Društvena mreža |
| *Votizen* | 2009 | Društvena mreža glasača u SAD | Društvena mreža |
| *Zappos* | 1999 | Prvi elektronska prodavac obuće (Prvi je počeo sa slikanjem proizvoda u radnjama - kod drugih maloprodavaca i sa postavlјanjem istih na Internet sajt) | Maloprodaja |
| *General Electric* | 2013 | Primena programa *FastWorks*; nastala je na osnovu koncepta *Lean Startup*, u razvoju francuskih frižidera (Frižider sa dvoja vrata, koja se otvaraju na sredini) | Proizvodnja |
| *Aardvark* | 2008 | Pretraživač društvenih mreža (Koristi se kao pomoć u pronalaženju ekspertskih odgovora i znanja) | IKT |

* Grafikoni i slike se postavlјaju na sredinu stranice, a njihov naziv sledi nakon oznake rednog broja slike (Slika 1. Naziv slike/grafikona (Referenca)), sa centralnim poravnanjem, i piše se ispod slike;
* *Primer:*

**Slika 1.** Faktori koji utiču na stavove o onlajn učenju (Jović i dr, 2017)

* Formule se pišu na sredini stranice (kurzivom, osim znakova), dok se na kraju reda u kojem formula navodi redni broj formule u zagradi
* *Primer:*

P = TR – TC (1)

gde je TR ukupni prihod, a TC ukupni trošak za kompaniju;

* Font i veličina slova u nazivima slika i tabela treba da bude isti kao font koji se koristi za tekst u celom radu;
* Nakon naziva slika i tabele koje su preuzete iz nekog postojećeg izvora, navodi se referenca na isti način kao i u tekstu rada. U slučaju kada je slika ili tabela izmenjena u odnosu na originalni izvor, nakon naziva se piše „prilagođeno prema“ nakon čega sledi referenca;
* Na svaku sliku ili tabelu obavezno se pozvati u tekstu koji prethodi. Na primer: U Tabeli 1. je navedeno... Na Slici 2. je prikazano...

Dodatno:

* Izbegavati korišćenje stranih reči i izraza, kada za to postoje reči i izrazi u srpskom jeziku;
* Nazivi kompanija se pišu pod navodnicima, na primer: „Soko-Štark“;
* U srpskom jeziku se koriste sledeći znaci navoda („ “);
* Ukoliko se ne radi o citatu, u radu se ne pojavlјuju znaci: ? i !;
* Nabrajanje se formatira kao stavke (*Bullets*), na kraju svakog reda se stavlјa ; i . na poslednjem redu;
* Ukoliko postoje pojmovi, imena autora, ili skraćenice na stranom jeziku, obavezno ih naznačiti kurzivom (*Italic*) ili ih napisati kako se izgovaraju, a u zagradi navesti originalni naziv na stranom jeziku;
* Rečenica ne može da počne brojem, već nekom reči, nakon koje može slediti broj (Godine 2021. nastao je ...);
* Brojevi do 10 se pišu slovima;
* Ukoliko se ne navodi tačno definisana godina, već okvirno, recimo dekada, pravilno se piše na ovaj način: '70-ih godina XX veka;
* Fusnote treba koristiti samo za neophodna, suštinska zapažanja, inače ih izbegavati i ne koristiti ih za literaturu;
* Svi izvori na koji su referencirani u radu moraju biti u apsolutnom skladu sa spiskom literature na kraju rada.

### Struktura završnog rada

Završni rad ima sledeću okvirnu strukturu:

1. Naslovna strana
2. Apstrakt rada
3. Sadržaj rada - svi naslovi i podnaslovi u radu
4. Tekst rada organizovan po poglavlјima, od kojih je prvo poglavlјe obavezno „Uvod“, a poslednja dva „Zaklјučak“ i „Literatura“ korišćena u radu. Poglavlјe Literatura se ne numeriše.
5. Po potrebi, nakon spiska literature, mogu biti priložena dodatna dokumenta, tekst, slike i sl. koje se ne nalaze u radu i koje se označavaju naslovima „Prilog“ uz redni broj priloga (npr. Prilog 1).

Važne napomene:

* Rad se piše u trećem licu jednine i množine;
* Rad se piše akademskim stilom, uz korišćenje primerenih i stručnih pojmova;
* Tekst u radu podeliti u odgovarajuće paragrafe, pri čemu se truditi da paragrafi budu približno jednake dužine. Svaki paragraf u radu, mora sadržati najmanje dve rečenice;
* Podnaslovi predstavlјaju podelu naslova, pa je neophodno da svaki naslov, ako je podelјen na podnaslove, sadrži najmanje dva podnaslova istog nivoa. Npr. ne može biti 2. naslov, 2.1. podnaslov, pa 3. sledeći naslov. Ispravno je 2. naslov, 2.1. podnaslov, 2.2. podnaslov,… pa 3 naslov. Isto je i kod podnaslova trećeg nivoa;

### Plagijarizam

Završni rad podleže proveri na plagijarizam i neophodno je navođenje izvora / referenci u tekstu i u spisku literature u sledećim situacijama:

* Doslovno citiranje dela teksta u izvornom obliku - označava se navodnicima (izbegavati ovaj oblik navođenja, osim kada su u pitanju definicije ili u drugim odgovarajućim situacijama);
* Prepričavanje neke ideje ili dela rada;
* Preuzimanje slika, grafikona i tabela (delimično ili u celini).

Plagijarizam je preuzimanje delova rada drugog autora (reči) ili ideja (misli, stavova) i njihovo prezentovanje kao svojih. Da bi se izbegao plagijarizam potrebno je obeležavati delove teksta prezimenima autora koji su te misli, reči ili stavove izneli, odnosno navesti originalnog autora i rad.

Plagijarizmom se smatra:

* Kopiranje – predaja tuđeg rada u celosti kao svog;
* Izostavlјanje citata – direktno preuzimanje od reči do reči nekog dela teksta bez znaka navoda i navođenja reference;
* Parafraziranje ili sinteza materijala iz udžbeničke literature, članka u časopisu, sa internet sajta, a bez navođenja izvora teksta;
* Formiranje paragrafa spajanjem rečenica iz različitih izvora uz odsustvo navođenja tih izvora (na licu mesta);
* Korišćenje svojih ranije objavlјenih radova bez njihovog navođenja i pozivanja na njih.

Najviše 30 rečenica u radu mogu biti parafrazirane iz jedne jedinice literature, pri čemu najviše tri rečenice u kontinuitetu. Ukoliko je korišćeni tekst naznačen kao preuzet u izvoru u kome ga je kandidat pročitao, treba navesti originalan izvor teksta. Literatura koju je poželјno koristiti su akademski časopisi, knjige, radovi u zbornicima sa konferencija, statistički izveštaji i sl.

## Navođenje literature

U navođenju literature koristiti se APA stil referenciranja (link ka kompletnom uputstvu za APA stil: *https://www.igi-global.com/publish/contributor-resources/apa-citation-guidelines/*). Reference se u tekstu označavaju na sledeće načine:

* Prema Vlajić (2021) prepričan tekst …;
* Prepričan tekst (Lečić-Cvetković, 2021);
* Kada su dva autora navode se prezimena oba autora npr. (Vlajić i Lečić-Cvetković, 2021);
* Kada je više od dva autora navodi se prvi autor i „i dr“ (Jović i dr, 2021).

Referenciranje internet linkova:

* Naziv sajta u tekstu se navodi na sledeći način npr. (*blog.hubspot.com*, 2021) a u listi referenci se navodi ceo link ka tačnoj stranici veb sajta;
* Ako je sa istog sajta više različitih referenci, koje vode ka različitim stranicama tog veb sajta, onda se stavlјa npr. (*blog.hubspot.com*, 2021.a), (*blog.hubspot.com*, 2021.b) itd.;
* Ako je materijal na sajtu na koji se odnosi referenca dat u obliku teksta za koji je naveden autor, onda se u tekstu navodi prezime autora i godina, kao i kod knjiga ili članaka iz časopisa a u spisku literature se daje ceo link ka stranici;

# Pregled literature

To je teorijski deo rada, koji prikazuje pregled poznatih teorija / koncepata / modela dostupnih rezultata istraživanja / trendova, na temu rada. Cilј je da se pokaže da je kandidat pronašao i pročitao relevantnu literaturu iz oblasti, kao i da je potom logičkim redosledom, od opšteg ka posebnom ili hronološki, sa razumlјivim stilom, predstavio teorijske osnove u postojećoj literaturi. Pregled literature podrazumeva detalјan opis i analizu problema koji se istražuje.

# Prikaz primera iz prakse

Prikaz primera koji oslikavaju probleme i rešenja predstavlјena u prethodnim delovima rada. Može biti obrađen jedan ili više primera. Ako je predstavlјen jedan primer, očekuje se veći stepen detalјnosti prikaza (u formi studije slučaja). Ako je predstavlјeno npr. tri primera, očekuje se njihov opštiji prikaz i uporedna analiza. Može se navesti i veći broj primera, odnosno za svaki predstavlјeni teorijski koncept navedu različiti primeri sa kraćim opisom.

# Tehničko rešenje / softver

Prikaz celokupnog procesa razvoja tehničkog rešenja, počev od generisanje ideje, pa do prezentovanja načina na koji rešenje/softver radi. Potrebno je uklјučiti odgovarajuće opise ali i vizuelne prikaze, kao što su snimci ekrana, prikaz programa, strukturni dijagrami, grafikoni procesa i sl. Pored toga navode se i opisi dodatnih alata i platformi koje su korišćene u izradi tehničkog rešenja/softvera.

# Zaklјučak

Zaklјučak obuhvata rezime klјučnih rezultata do kojih se došlo u radu kao i opšte preporuke za primenu rezultata u praksi. Pored toga, zaklјučak može obuhvatiti i moguće pravce dalјih istraživanja u predmetnoj oblasti. U zaklјučku se ne iznose novi stavovi ili podaci i ne poziva se na literaturu.

# Literatura

Na kraju rada navodi se literatura po azbučnom redu prezimena prvog autora na sledeći način:

**Knjiga**: Prezime ili prezimena i prvo slovo imena autora (godina) Naslov knjige, izdavač, grad.

*Primer*: Vlajić, S. (2014) *Softverski paterni.* Fakultet organizacionih nauka, Beograd.

**Članak** iz časopisa ili sa interneta: Prezime ili prezimena i prvo slovo imena autora (godina) Naslov rada. Naziv časopisa, broj izdanja i stranice / pun link.

*Primer*: Lečić-Cvetković, D., Atanasov, N., Babarogić, S. (2010). An algorithm for customer order fulfillment in a make-to-stock manufacturing system. *International Journal of Computers Communications & Control*, 5(5), 783-791.

*Primer*: Jović, M., Kostić-Stanković, M., Nešković, E. (2017). Factors affecting students’ attitudes towards e-learning. Management: *Journal of Sustainable Business and Management Solutions in Emerging Economies*, 22(2), 73-80 [http://management.fon.bg.ac.rs/index.php/mng/article/download/164/114].

**Sajt**: Oznaka sajta ili prezime i prvo slovo imena autora (godina) naziv teksta (ako postoji) pun link ka stranici, datum pristupa: tačan datum pristupa.

*Primer:*Chaffey D. (2020) How do I integrate SOSTAC and RACE frameworks [https://www.davechaffey.com/digital-marketing-strategy/how-do-i-integrate-sostac-and-race-frameworks/, datum pristupa: 04.11.2021.]

*Primer:*Instagram.com(2021) [https://www.instagram.com/fon\_bg/?hl=sr, datum pristupa: 04.11.2021.]

Reference sa Interneta, se navode nakon svih ostalih referenci (knjiga, radova u časopisima ili zbornicima sa konferencija).